ጠ/ሚ ዐቢይ ከአክሱም ከተማ ነዋሪዎች ጋር ተወያዩ
ጠቅላይ ሚኒስትር ዶክተር ዐቢይ ከአክሱም ከተማ ነዋሪዎች ጋር በበጀት ምደባ፣ ውኃ እጥረት፣ መሠረተ ልማት ጥያቄዎችና በሰላምና ጸጥታ ዙሪያ ከነዋሪዎቹ ጋር ተወያይተዋል::ጠቅላይ ሚንስትር ዶክተር ዐቢይ አሕመድ ዛሬ ማለዳ አክሱም ከተማ ሲገቡ የትግራይ ክልል ምክትል ርዕሰ መስተዳድር ዶክተር ደብረፅዮን ገብረሚካኤል አቀባበል አድርገውላቸዋል፡፡ የአክሱም ሀውልትንም ጎብኝተዋል፡፡ በሀውልቱ ላይ እየደረሰ ያለውን ጉዳትም በተመለከተ ገለፃ ተደርጎላቸዋል፡፡ጠቅላይ ሚስትሩ ለሀውልቱ ተገቢው ጥገና እንዲደረግለት ከጣልያን መንግስት ጋር መወያየታቸውን አውስተው ጉዳዩ እልባት እንዲሰጠው እንደሚሰሩም ገልፀዋል፡፡ነዋሪዎቹ ጠቅላይ ሚኒስሩ ጥያቄያቸውን ተቀብለው ሐውልቱን በማደስ ዙሪያ ለመነጋገር መምጣታቸውን ማድነቃቸውን ከጠቅላይ ሚኒስቴር ጽሕፈት ቤት የተገኘው መረጃ ያመለክታል::ጠቅላይ ሚንስትሩ በአክሱም ቆይታቸው በአክሱም ዩኒቨርሲቲ በተፈጠረው ችግር ዙሪያ ምክክር ያደርጋሉ ተብሎ ይጠበቃል፡፡ 